Deeltitels - 'n Webinaartrilogie | Gawie le Roux Institute of Law
Deeltitels - 'n Webinaartrilogie
WEBINAAR 1: BEPLANNING & OPENING VAN 'N DEELTITELREGISTER
Of jy nou 'n kenner of 'n groentjie is, hierdie webinaar sal jou goed toerus om verskeie opsies in die opening van 'n deeltitelregister uit te oefen, om mandate met ontwikkelaars aan te gaan, en om jou invloedsfeer uit te brei deur meer lonende en gespesialiseerde werk te aanvaar.
Webinaar 2: Onderverdeling, Konsolidasie en Uitbreiding van Dele en Uitsluitlike Gebruiksgebiede, en Sekere Registrasiehandelinge Rakende Saaklike Regte van Uitbreiding
Webinaar 3: Gemeenskaplike Eiendom - Verskeie Moontlike Registrasiehandelinge
Deel 3 sal mettertyd volg.
Webinaar 1 - Beplanning en Opening van 'n Deeltitelregister
Vir meer inligting oor die Webinaarinhoud, kyk gerus na die gedetaileerde Inhoudsopgawe regs bo in die groen strook hier langsaan. Hieronder is 'n opsomming:
Kritiese vrae om te vra en gesprekke om te voer met ontwikkelaars tydens die eerste ontmoeting.
Noodsaaklike beginsels om te oorweeg in die opstel van 'n standaard koopooreenkoms vir die verkoop van 'n deeltiteleenheid.
Die rol van ander professionele lui betrokke in die ontwikkeling van 'n deeltitelskema, byvoorbeeld, stadsbeplanners en landmeters.
Die statutêre voorkoopsreg van bestaande huurders in 'n gebou wat verdeel gaan word.
Die interpretasie van deelplanne en ander amptelike dokumente.
Die aanduiding van oorskreidings op 'n deelplan.
Aanpassing van die reëls van 'n voorgestelde skema.
Die reservering van 'n saaklike reg van uitbreiding en van die skep van uitsluitlike gebruiksgebiede.
Die opening van 'n skema op meer as een stuk grond.
Die proses vir die opening van 'n deeltitelregister - 'n breë oorsig.
Die dokumente wat ingedien moet word vir die opening van 'n deeltitelregister - bespreking en analise, met voorbeelde.
Die dokumente wat ingedien moet word vir die registrasie van 'n aangepaste deelplan vir die uitbreiding van 'n skema deur dele by te voeg - bespreking en analise, met voorbeelde.
Die uitoefen van die reg op uitbreiding binne die parameters van die betrokke reservering.
Wat is die kostes vir jou kliënt? 'n Begrip van die aanbevole fooie wat jy mag hef en fooi-onderhandelinge met die ontwikkelaar.
Tyd om prakties te raak
Die webinaarinhoud word aan die hand van drie gevallestudies geïllustreer
Die opening van 'n deeltitelskema met die reservering van die saaklike reg van uitbreiding
Die bogenoemde skema en die eventuele uitoefening van die saaklike reg van uitbreiding
Die opening van 'n deeltitelskema met die reservering van uitsluitlike gebruiksgebiede
Webinare vind op Zoom plaas van 08:00-13:00.
Jy ontvang 'n omvattende stel notas, bylaes en voorbeelde in die vorm van 'n handleiding wat beskikbaar is in Engels of Afrikaans. Afrikaanse handleidings kom met Engelse voorbeelde.
Jy sal vind dat hierdie handleiding en voorbeelde 'n baie nuttige hulpbron in die kantoor blyk te wees.
Word toegerus om verskeie opsies met deeltitelsregistrasies meesterlik uit te voer.
Onderhandel met selfvertroue met ontwikkelaars, verstaan die volledige proses deur en deur en wees beter voorbereid op probleme wat mag opduik.
Of jy nou aan die begin van jou loopbaan in aktes staan of dit reeds jare lank doen, hierdie webinaar handel breedvoerig met verskeie opsies rakende deeltitelregistrasies en sal sodoende, jou veld van kennis behoorlik uitbrei.
Registreer NouWebinaar 1: Inhoud
20 Mei 8:00-13:00 (Engels)
9 September 8:00-13:00 (Engels)
23 September 8:00-13:00 (Engels)
*Opnames sal na die aanbieding beskikbaar wees.
R1,990 (BTW ingesluit)
R1,790 (BTW ingesluit) vir vroeë registrasie*
R1,590 (BTW ingesluit) vir baie vroeë registrasie*
*Sien afsnydatyms vir registrasiefooie op die registrasieblad
Van toepassing op beide opnames en aanlynwebinare:
10% afslag wanneer jy eenmalig vir twee of meer webinare registreer
10% afslag op elk van die bogenoemde prysklasse vir die 2de, 3de, en 4de lid van dieselfde firma. Vir vyf of meer lede, kontak ons vir 'n kwotasie.
Fooi per opname:
Jodie is tans direkteur en hoof van die Eiendomsregdepartement by MacRobert Prokureurs. Hy dien ook as lid van die Pretoria Eiendomsregkomitee. Nadat hy sy B.Iuris-graad voltooi het, het hy sy loopbaan in 1995 by die Pretoria Aktekantoor begin. Hy was nie net die senior akteseksaminator nie, maar het ok opleiding oor Deeltitels aan die Aktekantore in Pretoria en Botswana aangebied en was betrokke by die opdatering en samestelling van aktekantoorrekords na die Wet op Munisipale Strukture in werking getree het. In 2003 ontvang hy die hoogste merietetoekenning vir senior eksaminatore.
Jodie het in 2005 as regsassistent by MacRobert Prokureurs aangesluit en het sy LLB-graad twee jaar later aan die Universiteit van Pretoria voltooi. In 2007 is hy as prokureur, aktebesorger en notaris toegelaat. Hy het tot 2015 as ad-hoc dosent by LEAD opgetree waar hy aktestoelatings- en voorbereidingskursusse aangebied het.
Erinda is 'n prokureur, notaris en aktebesorger van Pretoria. Sy het in 1993 haar graad in BCom Regte aan die Universiteit van Pretoria verwerf en haar LLB-graad in 1996 aan die Universiteit van Suid-Afrika. Sy het in 1997 en 1998 haar klerkskap by Couzyn, Hertzog & Horak voltooi, gevolg deur vyf jaar as aktebesorger en notaris by Van der Merwe du Toit Ing.
Sy is outeur, mede-outeur en aanbieder van verskeie kursusse, seminare en werkswinkels by die Gawie le Roux Regsinstituut waar sy sedert 2006 werk. Die seminare wat sy aangebied het sluit in "Transportbesorging en die nuwe Maatskappywet" in Junie 2011, "Gewysigde regulasies kragtens die Wet op Deeltitels" in November 2011, "Deeltitelseminaar: Hoe om dele, asook uitsluitlike gebruiksgebiede en saaklike regte van uitbreiding, te onderverdeel, te konsolideer en uit te brei, asook hoe om 'n saaklike reg van uitbreiding uit te oefen" in Januarie 2013 en "Consolidation of Properties" in April 2014.
Redakteur & Mede-outeur
Gawie is die direkteur van die Gawie le Roux Regsinstituut, voorheen bekend as die Sentrum vir Aktepraktyk en die Gawie le Roux School for Legal Training. Sedert 1994 het hy verskeie hoogs-suksesvolle kursusse ontwikkel, insluitend sy kursusse in Akte- en Notariële Praktyk.
Sy seminaarreeks oor Koopooreenkomste was baie gewild onder prokureurs, aktevervaardigers, eiendomsagente en algemene eiendomspraktisyns. Gawie het sy loopbaan in 1981 as staatsaanklaer by die Departement van Justisie afgeskop. Van 1983 tot 1984 het hy vir die Departement van Buitelandse Sake gewerk, waarna hy na die wetgewingafdeling van die Departement van Justisie se hoofkantoor in Pretoria verplaas is waar hy van 1985 tot 1990 gewerk het. Van 1991 tot 1995 het hy by die kantoor van die Staatsprokureur in Pretoria gewerk. Op 1 Oktober 1995 het hy onafhanklik as prokureur begin praktiseer met eiendomsreg en aktevervaardiging as sy fokusvelde.